Screenshot: HRT



NAKON što je Zoran Milanović prekjučer na HRT-ovom Dnevniku žestoko kritizirao šefa HDZ-a, prozivajući ga za uličarenje, neznanje te niz drugih stvari, večeras u istom terminu Tomislav Karamarko dobio je priliku za revanš.

Zoran Milanović žestoko Vas je kritizirao prije nekoliko dana. Jeste li vi politička kukavica?



"Milanović tu i tamo ima čudne, čudne izjave. Biti politička kukavica nakon 3 i pol godine na čelu stranke, a izradili ste pravi program za oporavak Hrvatske, biti spreman služiti hrvatskom narodu? Boriti se za kvalitetu života u Hrvatskoj nakon pobjede na izborima? To nije politički kukavičluk.

Ako hoćete primjer političkog kukavičluka, to bi mogao biti neuspješan premijer koji nakon 3 i pol godine traži mogućnost da se dodvori lažima biračkom tijelu i uzme još jedan mandat. Loše radi, neuspješan je, a hoće opet".

Milanović se hvali dobrim rezultatima?



"Očigledno je vrijeme viceva i pošalica, ne znam na temelju čega optimizam. U tri rečenice: zadužio je Hrvatsku za 100 milijardi kuna, sve druge vlade do sada su zadužile za 212 milijardi. Izgubljeno je skoro 100 tisuća radnih mjesta i 100 tisuća ljudi iselilo je iz Hrvatske, samo ove godine deficit proračuna od 17 milijardi, to je njegova osobna iskaznica".



Jeste li agent banaka, kako Vas je Milanović nazvao?



"Agent banaka? Ne znam zašto si je dozvolio pjesničku slobodu. Sluge banaka doveli su Hrvatsku do dužničkog ropstva, kod banaka se zaduživali za ove milijarde. Zadužili unuke i praunuke, a dobili 100 tisuća iseljenih.

Premijer je time mislio na crnogorski model za švicarce, zašto predlažete baš taj?



"To kao primjer da se rastereti proračunske obveznike. Štetu moraju sanirati dužnici, banke i Vlada. U tom slučaju su banke u trećini, ali realno su obvezne sanirati taj problem. Naša je solucija da sve banke moraju, a kako ćete riješiti problem s bankama? Tako da će imati benefite u plaćanju poreza, pa opet plaćaju građani.



Milanović se ponaša kao pomahnitali Djed Mraz koji u određenom datumu, s tuđom karticom koja je u debelom minusu, kupuje poklone i dijeli ih, zato jer mu to treba za izbore. Međutim, vlasnik te kartice su hrvatski građani i sve će to platiti hrvatski građani".



Kako stojite s engleskim jezikom?



Služio sam se engleskim, naravno da ne prevodim Shakespearea. Vodili su se ozbiljni razgovori sa stranicama, ali i naglašavam da neću ulaziti u razgovore bez prevoditelja. Neće sudbina dogovora ovisiti o nijansama mog poznavanja engleskog. Milanović ga navodno dobro govori, a vidite koliko je investicija privukao u Hrvatsku. On je vjerojatno dobar anglist, ali ništa od toga nema.



To je tehnički preduvjet, ali nije presudni uvjet. Treba služiti narodu, a ne vladati. Konzistentan gospodarski program i želja za dizanjem kvalitete života u zemlji. Biti jasan u političkim i ideološkim stavovima i oko načina da se državu izvuče iz neprilika".

Tekst se nastavlja ispod oglasa

Hoće li biti sučeljavanja pred kamerama?



"On tim sučeljavanjem želi profitirati u zadnji čas. Način na koji on to radi, osobnim vrijeđanjem i napadima nije dobar. Širi lošu atmosferu u kojoj ne želim sudjelovati, ne želim ga vrijeđati i neću, Želim hrvatskom narodu ponuditi da izađemo iz neprilika, spriječiti pad broja radnih mjesta. Milanović to rješava tako da ih šalje u inozemstvo".



Pa hoćete li se oko tih stvari sučeliti s njime?



"Apsolutno. On mora objasniti zašto je hrvatski narod zavukao u mišju rupu, u krater. O Grčkoj je pričala cijela Europa, a o Hrvatskoj nitko ni ne priča. Vi želite sučeljavanje vode i vatre, dobra i zla, crno i bijelo..."



Ako želite, takvo sučeljavanje bi se moglo održati na HRT-u?



"Gledajte, ako će to biti svađa i natezanje, kraj svega ovoga, ako je jedino svjetlo na kraju tunela to što on dobro zna engleski, nismo u dobroj perspektivi".



Kako komentirate razvoj afere o praćenju Linića?



"Bilo je indicija da vladajuća stranka zloupotrebljava neke dijelove sustava PNUSKOK, za SOA-u ne znam. Ako je to tako, netko mora dati ostavku. U drugim državama za ovakvo nešto pada vlada".



Jeste li u dogovoru s Ivom Josipovićem? Otvoreno je rekao da Vas nije bilo na popisu Udbinih doušnika.



"Mene je progonila Udba, morao sam na informativne razgovore. S Josipovićem nisam u paktu, politički smo potpuno različiti. Vjerojatno bismo o politici konstruktivno mogli razgovarati 6-7 minuta, ali mogu ga cijeniti jer je izrekao istinu. Politički možemo biti različiti, ali istina mora biti dominantna kategorija u politici i društvu.



Koalicija sa Čačićem i Josipovićem?



"Već imamo Domoljubnu koaliciju koja će i sad pobijediti. kad pobijedimo, pozivam sve koji žele bolji život, neće me biti briga za ideološke pobjede, ne zanima me što pojedinačno misle, nego koliko žele dobro ovoj državi. Da Hrvatska prestane biti pokvareni zub i karijes EU-a.

Podsjetimo, Milanović je Karamarka napao zbog krize sa švicarcima i zbog nepoznavanja engleskog jezika.

> Predizborni Milanović bez dlake na jeziku: Karamarko je iskompleksirani starac koji ne zna engleski

"Predsjednik HDZ-a je stariji čovjek od mene, nisam primijetio da je neki sportaš, osim po političkoj liniji kad je sjedio u vijećima gdje se dijelio novac. Poručio je da je spreman i na ulični obračun, to su duboke frustracije i kompleksi. Karamarko zna bolje kako zvuči ulični govor od mene. Kriza sa švicarcima rezultat je kukavičluka HDZ-a, nisu radili ništa. Sad Vlada i Sabor rješavaju to, mi smo to riješili, i sada meni predsjednik HDZ-a kaže da je on za crnogorsko rješenje?



Tomislav Karamarko za crnogorsko rješenje za švicarce? Nemam mržnje prema Crnoj Gori, za razliku od nekih njegovih. Sada bar znamo tko će biti agent banaka u Hrvatskoj ako dođe na vlast. Natječe se za premijera, ima 56 godina, a nije bio u stanju naučiti engleski jezik. On ga sada intenzivno uči, koliko čujem, ali ja sam ga učio 20 godina", kazao je Milanović prije dva dana.